ขลิปมาแล้วๆ2ปี ตอนนี้มีอาการบวมตรงรอยเย็บและมีเหมือนก้อนอะไรสักอย่างอยู่ในหนังหุ้มปลายใต้แผลเย็บครับ
สวัสดีค่ะ หลังการขลิบที่อวัยวะเพศชาย อาจจะมีแผลที่บริเวณอวัยวะเพศ ทำให้บวมและปวดได้ประมาณหลังทำ 1-2 สัปดาห์ หลังจากนั้นอาการปวดและรอยบวมควรจะค่อยๆยุบลงจนเป็นปกติหากผ่านมา 2 ปีแล้วถึงคลำได้ก้อนนั้น อาจจะไม่ใช่อาการที่เกี่ยวข้องหลังการขลิบโดยตรง แต่อาจมีสาเหตุอื่นๆเช่นการอักเสบหรือติดเชื้อแบคทีเรียที่เยื่อบุอวัยวะเพศ โรคติดต่อทางเพศสัมพันธ์เช่นหนองใน แผลริมอ่อน ก้อนเลือดเกิดตามหลังการกระแทกโดนแรงๆหรือการเสียดสีขณะมีเพศสัมพันธ์ เป็นต้นหากอาการเป็นมาก คลำได้ก้อนชัดเจน ปวด บวม กด เจ็บ ซึ่งอาจบ่งบอกถึงการอักเสบหรือติดเชื้อ ควรไปพบแพทย์เพื่อตรวจเพิ่มเติม เบื้องต้นงดการมีเพศสัมพันธ์ไปก่อน ระวังการกระทบกระแทกหรือกดทับบริเวณดังกล่าว